### Resumé

Byrådet skal jf. Beredskabsloven §25 udarbejde en plan for Kommunes beredskab – ”Plan for drift under kriser”.

Planen skal revideres i det omfang, udviklingen gør dette nødvendigt, dog mindst én gang i hver kommunal valgperiode.

Planen skal vedtages af Byrådet i et møde.

### Sagsfremstilling

”Plan for drift under kriser” fokuserer på krisestyring og udførelse deraf. Planen er til brug for kriser, der rammer hele Vejle Kommune eller dele af Vejle Kommune.

”Plan for drift under kriser” er den overordnede beredskabsplan for Vejle Kommune.

Seneste revidering af ”Plan for drift under kriser” har været til udtalelse hos Beredskabsstyrelsen, som havde forslag til forbedringer, som er indarbejdet i planen.

Efter Byrådets godkendelse sendes planen ind til Beredskabsstyrelsen. Beredskabsstyrelsen vil ikke komme med yderligere udtalelser, efter Byrådet har godkendt ”Plan for drift under kriser”.

Beredskabschefen vil på mødet i Beredskabskommissionen den 10. december 2024 gennemgå overordnede tilretninger af ”Plan for drift under kriser”.

\_\_\_

”Plan for drift under kriser” har været behandlet i Økonomiudvalget og sendt retur med ønske om tilføjelse ift. borgmesterens rolle samt procedure ved ophævelse af nedsat krisestab.

**Tilføjelse er tilføjet side 8 i krisestyringsplanen.**

*”En vigtig del af krisestaben er borgmesteren (eller dennes stedfortræder), som har beslutningskompetence i situationer, hvor der skal handles så hurtigt, at det almindelige sagsbehandlingsapparat er sat ude af drift.*

*I forbindelse med nedsættelse af den Kommunale krisestyrringstab skal borgmesteren underrette Byrådet og løbende orienterer Byrådet under nedsættelse af den Kommunale krisestyringsstab jf. actioncard for borgmesteren. ”*

*”Ved længerevarende nedsættelse af den Kommunale krisestyringsstab – det kan f.eks. være ved nationale hændelser, så som pandemier, krigslignende handlinger, større klimarelaterede hændelser etc. – skal behovet for nedsættelse af krisestyringsstaben revurderes løbende f.eks. hver anden uge.*

*Vurderingen foretages af de involverede medlemmer af krisestyringsstaben og typisk i forbindelse med, at opgaver, der har været håndteret af krisestyringsstaben, kan overgå til opgaveløsning i egen basisorganisation.”*

### Klima og resiliensvurdering

Ikke relevant.

### Sagens videre forløb

Sagen skal behandles af Økonomiudvalget og Byrådet.

### Historik

**Beredskabschefen indstiller, den 10 december 2024, pkt. 35:**

**at** ”Plan for drift under kriser” godkendes inden sagen videresendes til Økonomiudvalg og Byråd.

**Beslutningen fra Beredskabskommissionen, den 10. december** **2024, pkt. 35:**

Anbefalet.

#### Beslutning fra Økonomiudvalget, den 17. marts 2025, punkt 67:

Økonomiudvalget sender sagen retur til fornyet behandling i Beredeskabskommissionen.

#### Beslutning fra Beredskabskommissionen, den 6. maj 2025, punkt 15:

Anbefalet.

Åge Andreasen var fraværende.

#### Beslutning fra Økonomiudvalget, den 19. maj 2025, punkt 140:

Anbefales.

### Beslutning

Godkendt.